text: Speciel kamp for Schumacher
  18 december 2013 kl. 11.53
  Onsdagens kvartfinale mellem Danmark og Tyskland ved kvindernes VM i håndbold bliver en helt speciel kamp for Jane Schumacher, der er vokset op i det tyske mindretal og har fået sin håndboldopdragelse i SV Tingleff.
  Da Esbjerg-spilleren Lotte Grigel blev knæskadet for få uger siden, kom Jane Schumacher med på VM-holdet.
  Med kun syv landskampe inden VM har den 25-årige sønderjyde imponeret med sit spil hidtil under VM, hvor hun uden synlige nerver har fyldt rollen ud som playmaker.
  - Jeg har sagt til mig selv, at jeg bare skal give den gas, når jeg får spilletid. Spille mit spil og gøre de andre gode. Og så vil jeg nyde hvert sekund, jeg får lov at spille, sagde Jane Schumacher inden VM.
  Onsdagens kvartfinale mellem Danmark og Tyskland ved kvindernes VM i håndbold bliver en helt speciel kamp for Jane Schumacher, der er vokset op i det tyske mindretal.
  Det dansk-tyske opgør i håndboldhallen i serbiske Novigrad bliver fulgt med stor interesse i Tinglev, hvor det tyske mindretal i er stolt over deres bysbarns indsats på det danske landshold.
  Jane Schumachers mor, Brigitte, der arbejder på byens tyske skole, holder i aften med datteren og Danmark.
  Jane Schumacher spiller til daglig på Skives ligahold.
  